ไฟแนนว์ทูเดย์
&#8216;เพราะเชี่ยวชาญไม่ใช่เพราะโอกาส เพราะสามารถมิใช่เพราะโชคช่วย&#8217;
18 ธ.ค. 2555

‘เพราะเชี่ยวชาญไม่ใช่เพราะโอกาส เพราะสามารถมิใช่เพราะโชคช่วย’
...เศรษฐกิจไทยไปทางไหนกันแน่ กลายเป็นคำถามตัวโตที่ไปไหนใครก็ถามกัน...ต้นกล้ามิบังอาจไปคาดการณ์ แต่ลองพิจารณาข้อคิดของ...
บันลือศักดิ์ ปุสสะรังษี ผู้ช่วยกรรมการผู้จัดการใหญ่ สำนักวิจัยสายบริหารความเสี่ยง ธนาคารซีไอเอ็มบี ไทย ผู้ทำงานเป็นนักการเงิน นักเศรษฐศาสตร์มา 2 ธนาคาร ประเมินว่า หากมาตรการแก้ไขปัญหาหน้าผาทาง การคลัง (Fiscal Cliff) ของสหรัฐได้ผลดี ก็จะส่งผลช่วยให้เศรษฐกิจไทยช่วงครึ่งปีแรกขยายตัวได้บ้าง จึงคาดการณ์ว่ามีโอกาสที่คณะกรรมการนโยบายการเงิน (กนง.) จะปรับลดอัตราดอกเบี้ยนโยบายลงอีกประมาณ 0.50.75% ช่วงต้นปีหน้า และหากรัฐบาลมีมาตรการกระตุ้นเศรษฐกิจเพิ่มเติม ก็จะทำให้เศรษฐกิจไทยในปีหน้าจะขยายตัวได้ประมาณ 4%
บันลือศักดิ์ บอกว่า ประเทศไทยยังประสบปัญหาขาดแคลนแรงงาน จึงส่งผลต่อการเติบโตของเศรษฐกิจ ประกอบกับเศรษฐกิจโลกและจีนชะลอตัว ลงจะทำให้การส่งออกของไทยก็จะได้รับผลกระทบตามไปด้วย ขณะที่ต้นทุนค่าแรงจะเพิ่มสูงขึ้น ที่จะส่งผลต่อประสิทธิภาพในการผลิต ส่วนการบริโภคยังไม่ขยายตัวมากนัก
เรียกว่า มองสวนทางกับบรรดานักเศรษฐกิจของรัฐบาล ที่ออกมาโหมประโคมกันว่าปีหน้าเศรษฐกิจไทยดี๊ดี...
...ธนาคารกรุงศรีอยุธยา (BAY) ประกาศแต่งตั้ง พิพัฒน์ อัสสมงคล ให้ดำรงตำแหน่งประธานคณะเจ้าหน้าที่ด้านลูกค้าธุรกรรมการเงิน รับผิดชอบดูแลกลุ่มงานลูกค้าธุรกรรมการเงิน ประกอบด้วยธุรกิจการค้าต่างประเทศ การบริหารเงินสด และการตลาดบริการธุรกิจหลักทรัพย์ 
ก่อนที่จะมาร่วมงานกับธนาคารกรุงศรี พิพัฒน์เคยเป็นผู้ช่วยกรรมการผู้จัดการใหญ่ธนาคารยูโอบี เคยเป็นผู้ช่วยผู้จัดการใหญ่ที่ธนาคารไทยพาณิชย์ จบปริญญาโทด้านบริหารธุรกิจจากมหาวิทยาลัยแคลร์มอนต์